CELEX: 32020R1229
Language: et
Date: 2019-11-29 00:00:00
Title: Komisjoni delegeeritud määrus (EL) 2020/1229, 29. november 2019, millega täiendatakse Euroopa Parlamendi ja nõukogu määrust (EL) 2017/2402 regulatiivsete tehniliste standarditega andmete kogumist, agregeerimist, võrdlemist, neile juurdepääsu andmist ning nende täielikkuse ja kooskõlalisuse kontrollimist käsitlevate väärtpaberistamise registri tegevusstandardite kohta (EMPs kohaldatav tekst)

3.9.2020   
               
               
                  ET
               
               
                  Euroopa Liidu Teataja
               
               
                  L 289/335
               
            
         KOMISJONI DELEGEERITUD MÄÄRUS (EL) 2020/1229,
         29. november 2019,
         millega täiendatakse Euroopa Parlamendi ja nõukogu määrust (EL) 2017/2402 regulatiivsete tehniliste standarditega andmete kogumist, agregeerimist, võrdlemist, neile juurdepääsu andmist ning nende täielikkuse ja kooskõlalisuse kontrollimist käsitlevate väärtpaberistamise registri tegevusstandardite kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 12. detsembri 2017. aasta määrust (EL) 2017/2402, millega kehtestatakse väärtpaberistamise üldnormid ning luuakse lihtsa, läbipaistva ja standarditud väärtpaberistamise erinormid ning millega muudetakse direktiive 2009/65/EÜ, 2009/138/EÜ ja 2011/61/EL ning määrusi (EÜ) nr 1060/2009 ja (EL) nr 648/2012, (1) eriti selle artikli 10 lõike 7 punkti a ning artikli 17 lõike 2 punkte b, c ja d,
         ning arvestades järgmist:
         
                     (1)
                  
                  
                     Määruse (EL) 2017/2402 artikli 17 lõikes 1 osutatud üksused peaksid suutma täita oma vastavaid ülesandeid, volitusi ja kohustusi. Teave, mida väärtpaberistamise registrid neile üksustele annavad, peaks seega olema kvaliteetne ja seda peaks eri väärtpaberistamise registrite vahel saama õigeaegselt, terviklikult ja struktureeritult agregeerida ja võrrelda. Selleks peaksid väärtpaberistamise registrid hindama kõnealuse teabe täielikkust ja kooskõlalisust enne selle kõnealustele üksustele kättesaadavaks tegemist ning esitama nendele üksustele päevalõpuaruande ja andmete täielikkuse üldhinde.
                  
               
                     (2)
                  
                  
                     Algatajate, sponsorite või väärtpaberistamise eriotstarbeliste ettevõtjate poolt väärtpaberistamise registritele esitatud teabe täielikkuse ja kooskõlalisuse kontrollimise menetluses tuleks arvesse võtta väärtpaberistamise liikide, tunnuste ja tavade mitmekesisust. Seepärast on asjakohane ette näha kontrollimenetlused, mis hõlmavad sarnaste väärtpaberistamiste kohta esitatud teabe võrdlemist (nt väärtpaberistamised, millel on sama või seotud algataja, aluspositsiooni liik või sama struktuuriline või geograafiline tunnus).
                  
               
                     (3)
                  
                  
                     Esitatud teabe kvaliteedi tagamiseks tuleks kontrollimenetlusi rakendada ka seda teavet toetavate dokumentide täielikkuse ja kooskõlalisuse suhtes. Võttes siiski arvesse kõnealuste dokumentide täielikkuse ja kooskõlalisuse kontrollimise suhtelist keerukust, peaksid väärtpaberistamise registrid nõudma, et aruandvad üksused kinnitaksid kirjalikult, et nende esitatud väärtpaberistamise alusdokumendid on täielikud ja järjepidevad. Juba esitatud dokumentide olulisi muudatusi tuleks käsitada väärtpaberistamise uue dokumendina, mille kohta tuleb taotleda kirjalikku kinnitust.
                  
               
                     (4)
                  
                  
                     Et määruse (EL) 2017/2402 artikli 17 lõikes 1 osutatud üksused saaksid täita oma vastavaid ülesandeid, volitusi ja kohustusi, peaksid nende väärtpaberistamise üksikasjad, millele kõnealustel üksustel peab olema vahetu ja kohene juurdepääs, olema ühtsel ja järjepideval viisil väärtpaberistamise registrite lõikes võrreldavad. Selleks tuleks need üksikasjad esitada XML-vormingus, kuna see on finantssektoris laialdaselt kasutusel.
                  
               
                     (5)
                  
                  
                     Tagada tuleks väärtpaberistamise registrite ja määruse (EL) 2017/2402 artikli 17 lõikes 1 osutatud üksuste vahel vahetatud mis tahes liiki andmete konfidentsiaalsus. Seepärast peaks selline teabevahetus toimuma turvalise masinatevahelise ühenduse kaudu ja andmete krüpteerimise protokolle kasutades. Ühiste miinimumnõuete tagamiseks tuleks kasutada SSH failiedastusprotokolli.
                  
               
                     (6)
                  
                  
                     Viimaseid väärtpaberistamise aluspositsioone, investori aruandeid, siseteavet ja olulise sündmuse teavet käsitlevad andmed, samuti nende andmete kvaliteedi ja ajakohasuse näitajad on olulised, et jooksvalt jälgida väärtpaberistamise positsioone ja võimalikke investeeringuid ning finantsstabiilsust ja süsteemset riski. Määruse (EL) 2017/2402 artikli 17 lõikes 1 osutatud üksustel peaks seepärast olema nendele andmetele kas ühekordne või eelnevalt kindlaksmääratud perioodiline juurdepääs, mis on proportsionaalne nende andmete saamise vajadusega.
                  
               
                     (7)
                  
                  
                     Väärtpaberistamised on keerukad ja oma olemuselt mitmekesised, samuti on väga erinevad väärtpaberistamise registrite teabe kasutajad. Seetõttu on väga oluline hõlbustada vahetut ja kohest juurdepääsu teatavatele andmekogumitele ja teabele. Juurdepääsu tuleks pakkuda masinloetavas vormingus ja teave peaks sisaldama registris säilitatavat väärtpaberistamist käsitlevaid andmeid ning kogu praegust ja varasemat teavet selle kohta. Selleks tuleks luua selliste ühekordsete taotluste raamistik, mida saaks konkreetse teabe saamiseks kombineerida. Tähtaegu, mille jooksul väärtpaberistamise registrid peaksid andmed määruse (EL) 2017/2402 artikli 17 lõikes 1 osutatud üksustele esitama, tuleks ühtlustada, et need üksused ja väärtpaberistamise registrid saaksid andmeid tõhusalt töödelda. Samal ajal tuleks tagada andmete laekumine tähtajaks, mis võimaldab taotluse esitanud üksustel oma ülesandeid tõhusalt täita.
                  
               
                     (8)
                  
                  
                     Määruse (EL) 2017/2402 artikli 17 lõikes 1 osutatud üksused tuginevad andmetele, mida säilitavad väärtpaberistamise registrid, sealhulgas praeguste väärtpaberistamiste võrdlemisel varasemate väärtpaberistamistega. Vastavalt määruse (EL) 2017/2402 artikli 10 lõikele 2 ning Euroopa Parlamendi ja nõukogu määruse (EL) nr 648/2012 (2) artikli 80 lõikele 3 on seepärast asjakohane täpsustada, et registrid peaksid säilitama andmeid väärtpaberistamise kohta kümne aastat pärast väärtpaberistamise lõppu.
                  
               
                     (9)
                  
                  
                     Käesoleva määruse sätted on omavahel tihedalt seotud, kuna need käsitlevad standardeid ja menetlusi, mis puudutavad väärtpaberistamise registrites hoitava teabe kogumist ja töötlemist ning juurdepääsu sellele teabele. Seetõttu on asjakohane koondada need sätted ühte määrusesse.
                  
               
                     (10)
                  
                  
                     Käesoleva määruse aluseks on Euroopa Väärtpaberiturujärelevalve (ESMA) poolt komisjonile esitatud regulatiivsete tehniliste standardite eelnõu.
                  
               
                     (11)
                  
                  
                     ESMA on korraldanud käesoleva määruse aluseks oleva regulatiivsete tehniliste standardite eelnõu kohta avaliku konsultatsiooni, analüüsinud võimalikke seonduvaid kulusid ja kasu ning küsinud arvamust Euroopa Parlamendi ja nõukogu määruse (EL) nr 1095/2010 (3) artikli 37 kohaselt loodud väärtpaberituru sidusrühmade kogult,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Mõisted
            Käesolevas määruses kasutatakse järgmisi mõisteid:
            
                        a)
                     
                     
                        „aruandev üksus“ – määruse (EL) 2017/2402 artikli 7 lõike 2 kohaselt määratud üksus;
                     
                  
                        b)
                     
                     
                        „andmete seisu kuupäev“ – kuupäev, mille seisuga esitatakse teave vastavalt komisjoni delegeeritud määrusele (EL) 2020/1224 (4).
                     
                  
         
            Artikkel 2
            Päevalõpuaruanne
            
               1.   Väärtpaberistamise registrid koostavad iga päev ühe päevalõpu agregeeritud aruande kõigi neile teatatud väärtpaberistamiste kohta, välja arvatud kõik need teatatud väärtpaberistamised, mis on artikli 4 lõike 6 kohaselt tagasi lükatud. Kõnealune aruanne põhineb kõige värskemal esitatud teabel, sellest jäetakse välja kõik artikli 4 lõike 6 kohaselt tagasi lükatud väärtpaberistamised ning see sisaldab vähemalt järgmist teavet:
               
                           a)
                        
                        
                           kordumatu tunnus, mis on määratud vastavalt delegeeritud määruse (EL) 2020/1224 artiklile 11;
                        
                     
                           b)
                        
                        
                           väärtpaberistamise seeriate, võlakirjade või allutatud laenude ISIN-koodid, kui need on kättesaadavad;
                        
                     
                           c)
                        
                        
                           kõigi väärtpaberistamise seeriate, võlakirjade või allutatud laenude põhisumma jooksevsaldo eurodes, kasutades Euroopa Keskpanga veebisaidil eelmise tööpäeva kohta avaldatud vahetuskursse;
                        
                     
                           d)
                        
                        
                           väärtpaberistamise nimi;
                        
                     
                           e)
                        
                        
                           kas väärtpaberistamine on varaga tagatud kommertsväärtpaberite või varaga tagamata kommertsväärtpaberite väärtpaberistamine;
                        
                     
                           f)
                        
                        
                           kas väärtpaberistamise struktuuri liik on „M“ ühisusaldusfondi puhul, nagu on märgitud delegeeritud määruse (EL) 2020/1224 XIV lisa andmeväljal SESS9, või „S“ kõigi muude väärtpaberistamiste puhul;
                        
                     
                           g)
                        
                        
                           kas väärtpaberistamise riski ülekandmise meetod on „T“ tegeliku müügi puhul, nagu on märgitud delegeeritud määruse (EL) 2020/1224 XII lisa andmeväljal IVSS11, või „S“ sünteetilise väärtpaberistamise puhul, nagu on märgitud kõnealuse määruse XIV lisa andmeväljal SESV11, või „ABCP“ varaga tagatud kommertsväärtpaberite väärtpaberistamise puhul;
                        
                     
                           h)
                        
                        
                           algataja, sponsori ja väärtpaberistamise eriotstarbelise ettevõtja juriidilise isiku tunnus (LEI);
                        
                     
                           i)
                        
                        
                           kõige viimane intressimakse kuupäev ISO 8601 kuupäevavormingus;
                        
                     
                           j)
                        
                        
                           väärtpaberistamise registri saadud kõige viimase andmeedastuse ajatempel ISO 8601 kuupäeva- ja kellaajavormingus (koordineeritud maailmaaeg, UTC) ümardatuna lähima sekundini, või kui mitu andmeedastust on seotud sama andmete seisu kuupäevaga, sama andmete seisu kuupäeva kõige varasema ja kõige hilisema andmeedastuse ajatemplid ISO 8601 kuupäeva- ja kellaajavormingus (UTC);
                        
                     
                           k)
                        
                        
                           väärtpaberistamise registri saadud kõige viimase andmeedastuse andmete seisu kuupäev ISO 8601 kuupäevavormingus;
                        
                     
                           l)
                        
                        
                           väärtpaberistamise registri saadud andmeedastuste arv, mis on seotud sama, punkti k kohase andmete seisu kuupäevaga;
                        
                     
                           m)
                        
                        
                           väärtpaberistamise registri saadud kõige viimase andmeedastuse artiklis 3 osutatud andmete täielikkuse hinne;
                        
                     
                           n)
                        
                        
                           varaga tagamata kommertsväärtpaberite väärtpaberistamise puhul algataja või algse laenuandja asukohariik;
                        
                     
                           o)
                        
                        
                           varaga tagatud kommertsväärtpaberite väärtpaberistamise puhul sponsori asukohariik;
                        
                     
                           p)
                        
                        
                           riik, kus riskipositsiooni põhisumma jooksevsaldo alusel asub kõige rohkem aluspositsioone;
                        
                     
                           q)
                        
                        
                           põhisumma jooksevsaldo alusel väärtpaberistamise aluspositsioonide kõige levinum liik.
                        
                     
                           r)
                        
                        
                           Kui väärtpaberistamise aluspositsioonid on mitme algataja või algse laenuandja positsioonide kombinatsioon, on punkti n kohaldamisel algataja või algse laenuandja asukohariik selle algataja või algse laenuandja riik, kelle riskipositsioonide summa on väärtpaberistamise põhisumma jooksevsaldo alusel kõige suurem.
                        
                     
            
               2.   Väärtpaberistamise registrid teevad päevalõpuaruande kättesaadavaks XML-vormingus.
            
            
               3.   Käesolevas artiklis osutatud ajatemplid ei tohi erineda rohkem kui ühe sekundi võrra koordineeritud maailmaajast (UTC), mille on kinnitanud ja mida haldab üks ajakeskustest, mis on loetletud Bureau International des Poids et Mesures’i (BIPM) viimases ajategevusi käsitlevas aastaaruandes.
            
         
         
            Artikkel 3
            Andmete täielikkuse hindamine
            
               4.   Väärtpaberistamise registrid annavad iga andmeedastuse puhul andmete täielikkusele hinde, kasutades lisa tabelis 1 esitatud hindamismaatriksit ja järgmisi sisendeid:
               
                  
               
                  
               kus:
               
                   tähistab nende andmeedastuse väljade koguarvu, kus on valitud üks variantidest „andmed puuduvad“, mis on esitatud vastavalt delegeeritud määruse (EL) 2020/1224 artikli 9 lõikele 3.
               
                  N tähistab nende andmeedastuse väljade koguarvu, kus on lubatud sisestada mõni variantidest „andmed puuduvad“ (ND1–ND4) vastavalt delegeeritud määruse (EL) 2020/1224 artikli 9 lõikele 3.
               Andmete täielikkuse hinde arvutamisel käsitatakse neid andmevälju, mis on täidetud „ND4-AAAA-KK-PP“ vormingut kasutades, andmeväljana „ND4“.
            
         
         
            Artikkel 4
            Teabe täielikkuse ja kooskõlalisuse kontrollimine
            
               1.   Väärtpaberistamise registrid kontrollivad neile esitatud teabe täielikkust ja kooskõlalisust, kontrollides järgmist:
               
                           a)
                        
                        
                           aruandva üksuse nimi, nagu märgitud delegeeritud määruse (EL) 2020/1224 XII lisa andmeväljal IVSS4 või XIII lisa andmeväljal IVAS3;
                        
                     
                           b)
                        
                        
                           kas on õige teabeedastuse kirjekood, nagu on esitatud delegeeritud määruse (EL) 2020/1224 I lisa tabelis 3.
                        
                     
            
               2.   Seoses määruse (EL) 2017/2402 artikli 7 lõike 1 punktides a, e, f ja g osutatud teabega kontrollib väärtpaberistamise register teabe täielikkust ja kooskõlalisust, tehes järgmist:
               
                           a)
                        
                        
                           kontrollib, kas esitatud teave vastab komisjoni rakendusmääruse (EL) 2020/1225 (5) II–XV lisas sätestatud vormide struktuurile ja vormingule;
                        
                     
                           b)
                        
                        
                           võrdleb esitatud teavet:
                           
                                       i)
                                    
                                    
                                       sama andmete seisu kuupäeva ja sama aluspositsiooni puhul võrreldakse nendega seotud eri andmevälju, samuti investori aruandeid, siseteavet või olulisi sündmusi käsitlevaid andmevälju;
                                    
                                 
                                       ii)
                                    
                                    
                                       sama andmevälja ja sama andmete seisu kuupäeva puhul võrreldakse nendega seotud eri aluspositsioone, samuti investori aruandeid, siseteavet või olulisi sündmusi käsitlevaid andmevälju;
                                    
                                 
                                       iii)
                                    
                                    
                                       sama andmevälja ja erinevate andmete seisu kuupäevade puhul võrreldakse samu aluspositsioone, samuti investori aruandeid, siseteavet või olulisi sündmusi käsitlevaid andmevälju;
                                    
                                 
                                       iv)
                                    
                                    
                                       võrreldakse sarnaseid väärtpaberistamisi;
                                    
                                 
                     
                           c)
                        
                        
                           kontrollib, kas esitatud teabe andmete seisu kuupäev ja teabeedastuse ajatempel vastavad delegeeritud määruse (EL) 2020/1224 artiklile 10;
                        
                     
                           d)
                        
                        
                           kontrollib, et delegeeritud määruse (EL) 2020/1224 artikli 9 lõikes 3 sätestatud andmete puudumist väljendavaid variante kasutatakse üksnes lubatud juhul ja nende kasutamine ei tähenda, et esitatud andmed ei ole väärtpaberistamise aluspositsioonide puhul piisavalt representatiivsed.
                        
                     Varaga tagatud kommertsväärtpaberite väärtpaberistamise puhul tõlgendatakse käesolevas lõikes esinevaid viiteid aluspositsioonidele viidetena aluspositsiooni liikidele.
            
            
               3.   Väärtpaberistamise registrid kontrollivad neile määruse (EL) 2017/2402 artikli 7 lõike 1 punkti b kohaselt esitatud dokumentide täielikkust ja kooskõlalisust, nõudes aruandvatelt üksustelt kirjalikku kinnitust järgmise kohta:
               
                           a)
                        
                        
                           et kõik delegeeritud määruse (EL) 2020/1224 I lisa tabelis 3 osutatud ja määruse (EL) 2017/2402 artikli 7 lõike 1 punkti b kohaselt esitamisele kuuluvad elemendid on väärtpaberistamise registrile esitatud;
                        
                     
                           b)
                        
                        
                           et dokumendid kajastavad väärtpaberistamise tegelikku korda ja tunnuseid.
                        
                     
            
               4.   Lõikes 3 osutatud kirjalikku kinnitust tuleb taotleda järgmiste tähtaegade jooksul:
               
                           a)
                        
                        
                           viie tööpäeva jooksul pärast väärtpaberistamise raames väärtpaberite esmakordset emiteerimist või varaga tagatud kommertsväärtpaberite puhul viie tööpäeva jooksul pärast varaga tagatud kommertsväärtpaberite programmi raames esmakordset väärtpaberite emiteerimist;
                        
                     
                           b)
                        
                        
                           iga 12 kuu järel pärast punktis a osutatud taotluste esitamise kuupäeva;
                        
                     
                           c)
                        
                        
                           viie tööpäeva jooksul pärast uue dokumendi kättesaadavaks tegemist vastavalt määruse (EL) 2017/2402 artikli 7 lõike 1 punktile b.
                        
                     Väärtpaberistamise register, mis ei ole saanud kirjalikku kinnitust 14 päeva jooksul pärast esimeses lõigus osutatud taotluse esitamise kuupäeva, palub aruandval üksusel esitada 14 päeva jooksul kirjalik kinnitus.
            
            
               5.   Väärtpaberistamise register kontrollib, kas talle esitatud standardväärtpaberistamise teade, millele on osutatud määruse (EL) 2017/2402 artikli 7 lõike 1 punktis d, vastab komisjoni rakendusmääruse (EL) 2020/1227 (6) lisades sätestatud vormide struktuurile ja vormingule.
            
            
               6.   Väärtpaberistamise register lükkab tagasi teabeedastuse, mis lõigete 1, 2 ja 5 alusel (v.a lõike 2 punkti b alapunktide iii ja iv alusel) on puudulik või ebajärjepidev. Väärtpaberistamise register liigitab käesoleva lõike kohaselt tagasi lükatud teabeedastused ühte lisa tabelis 2 sätestatud tagasilükkamise põhjuste kategooriasse.
            
            
               7.   Väärtpaberistamise register teavitab määruse (EL) 2017/2402 artikli 17 lõikes 1 osutatud üksuseid põhjendamatu viivituseta järgmisest:
               
                           a)
                        
                        
                           esitatud teave on lõike 2 punkti b alapunktide iii ja iv kohaselt puudulik või ebajärjepidev;
                        
                     
                           b)
                        
                        
                           väärtpaberistamise register ei ole saanud lõikes 3 osutatud kirjalikku kinnitust.
                        
                     
            
               8.   Ühe tunni jooksul pärast määruse (EL) 2017/2402 artiklis 7 osutatud teabe saamist esitavad väärtpaberistamise registrid aruandvatele üksustele üksikasjaliku tagasiside lõigete 1, 2, 3 ja 5 alusel tehtud kontrollide tulemuste kohta, sealhulgas lõike 6 kohaselt määratud tagasilükkamise põhjuse kategooria. Tagasiside peab sisaldama vähemalt järgmist:
               
                           a)
                        
                        
                           väärtpaberistamise kordumatu tunnus, mis on määratud vastavalt delegeeritud määruse (EL) 2020/1224 artiklile 11;
                        
                     
                           b)
                        
                        
                           kirjekoodid, millele on osutatud delegeeritud määruse (EL) 2020/1224 I lisa tabelis 3;
                        
                     
                           c)
                        
                        
                           teabe esitamise ajatempel ISO 8601 kuupäeva ja kellaaja (UCT) vormingus, ümardatuna lähima sekundini.
                        
                     
            
               9.   Igal esmaspäeval kella 19.00.00-ks (UTC) koostavad väärtpaberistamise registrid aruande kogu teabe kohta, mille nad on alates eelmise esmaspäeva kella 19.00.00-st (UTC) tagasi lükanud. Kõnealune aruanne sisaldab vähemalt järgmist:
               
                           a)
                        
                        
                           väärtpaberistamise kordumatu tunnus, mis on määratud vastavalt delegeeritud määruse (EL) 2020/1224 artiklile 11;
                        
                     
                           b)
                        
                        
                           väärtpaberistamise nimi;
                        
                     
                           c)
                        
                        
                           väärtpaberistamise seeriate, võlakirjade või allutatud laenude ISIN-koodid, kui need on kättesaadavad;
                        
                     
                           d)
                        
                        
                           algataja, sponsori ja väärtpaberistamise eriotstarbelise ettevõtja nimi ja juriidilise isiku tunnus (LEI);
                        
                     
                           e)
                        
                        
                           esitatud teabe ajatempel ISO 8601 kuupäeva ja kellaaja (UCT) vormingus, ümardatuna lähima sekundini;
                        
                     
                           f)
                        
                        
                           esitatud kirje kood, millele on osutatud delegeeritud määruse (EL) 2020/1224 I lisa tabelis 3;
                        
                     
                           g)
                        
                        
                           käesoleva määruse lisa tabelis 2 osutatud tagasilükkamise põhjuse kategooria ning tagasilükkamise põhjuse kategooria määramise konkreetsed asjaolud;
                        
                     
                           h)
                        
                        
                           kõik selgitused, mille aruandev üksus on andnud enne kella 17.00.00 (UTC) esmaspäeval, mil aruanne avaldati selle kohta, miks esitatud teave on puudulik või ebajärjepidev või miks ei ole esitatud lõikes 3 osutatud kirjalikku kinnitust.
                        
                     
         
         
            Artikkel 5
            Üksikasjad teabe kohta, millele tuleb anda juurdepääs
            Määruse (EL) 2017/2402 artikli 17 lõike 2 punktis c osutatud teabe üksikasjad on järgmised:
            
                        a)
                     
                     
                        kogu teave, mille väärtpaberistamise register on saanud aruandvatelt üksustelt vastavalt määrusele (EL) 2017/2402;
                     
                  
                        b)
                     
                     
                        artiklis 2 osutatud päevalõpuaruanne, artiklis 3 osutatud andmete täielikkuse hinne ja käesoleva määruse artikli 4 kohastest kontrollimistest tulenev teave;
                     
                  
                        c)
                     
                     
                        kõik valemid ning arvutus- ja agregeerimismeetodid, mida on kasutatud punktides a ja b osutatud teabe saamiseks.
                     
                  
         
            Artikkel 6
            Teabe üksikasjadele juurdepääsu tingimused
            
               1.   Artiklis 5 osutatud teabele antakse juurdepääs taotluse alusel. Juurdepääsutaotlus peab sisaldama järgmist:
               
                           a)
                        
                        
                           taotluse esitanud üksuse nimi;
                        
                     
                           b)
                        
                        
                           taotluse esitanud üksuse kontaktisik;
                        
                     
                           c)
                        
                        
                           juurdepääsu taotleva üksuse määruse (EL) 2017/2402 artikli 17 lõike 1 kohane liik;
                        
                     
                           d)
                        
                        
                           nende isikute nimed taotluse esitanud üksuses, kes saavad nõutud teabele juurdepääsu;
                        
                     
                           e)
                        
                        
                           artikli 7 lõike 2 kohase turvalise SSH failiedastusprotokolli ühenduse andmed;
                        
                     
                           f)
                        
                        
                           kas tegemist on ühekordse või eelnevalt kindlaksmääratud perioodilise taotlusega;
                        
                     
                           g)
                        
                        
                           taotletav teave lõike 4 kriteeriumide mis tahes kombinatsiooni alusel;
                        
                     
                           h)
                        
                        
                           kogu muu tehniline teave, mis on taotluse esitanud üksuse juurdepääsu seisukohast oluline.
                        
                     
            
               2.   Lõike 1 kohaldamisel teeb väärtpaberistamise register järgmist:
               
                           a)
                        
                        
                           määrab isiku või isikud, kes vastutavad määruse (EL) 2017/2402 artikli 17 lõikes 1 osutatud üksustega suhtlemise eest;
                        
                     
                           b)
                        
                        
                           avaldab oma veebisaidil teabele juurdepääsu tingimused ja kõnealusele teabele juurdepääsu taotlemise juhised;
                        
                     
                           c)
                        
                        
                           annab juurdepääsu ainult juurdepääsutaotluses nimetatud teabele;
                        
                     
                           d)
                        
                        
                           kehtestab niipea kui võimalik, kuid mitte hiljem kui 30 päeva pärast kõnealusele teabele juurdepääsu taotluse saamist tehnilise korra, mida on vaja, et määruse (EL) 2017/2402 artikli 17 lõikes 1 osutatud üksused saaksid taotleda juurdepääsu sellele teabele.
                        
                     
            
               3.   Artiklis 5 osutatud teabele juurdepääsu andmise tähtajad on järgmised:
               
                           a)
                        
                        
                           artiklis 2 osutatud päevalõpuaruande puhul mitte hiljem kui kell 19.00.00 (UTC) päeval, mille kohta aruanne käib ühekordse või eelnevalt kindlaksmääratud perioodilise taotluse puhul;
                        
                     
                           b)
                        
                        
                           hiljemalt 12.00.00 (UTC) esimesel päeval pärast juurdepääsutaotluse saamist, kui teave käsitleb väärtpaberistamist, millele ei ole veel hinda määratud või mille lõpptähtaeg ei ole veel möödunud või mille lõpptähtaeg oli vähem kui aasta enne taotluse esitamise kuupäeva;
                        
                     
                           c)
                        
                        
                           hiljemalt kolm tööpäeva pärast juurdepääsutaotluse saamist, kui teave käsitleb väärtpaberistamist, mille lõpptähtaeg oli rohkem kui aasta enne taotluse esitamise kuupäeva;
                        
                     
                           d)
                        
                        
                           hiljemalt kolm tööpäeva pärast juurdepääsutaotluse saamist, kui teave hõlmab mitut väärtpaberistamist, mis kuuluvad nii punkti b kui ka punkti c alla.
                        
                     
            
               4.   Väärtpaberistamise registrid annavad määruse (EL) 2017/2402 artikli 17 lõikes 1 osutatud üksustele juurdepääsu artiklis 5 osutatud teabele mõne järgmiste kriteeriumide kombinatsiooni alusel:
               
                           a)
                        
                        
                           väärtpaberistamise liik: varaga tagamata kommertsväärtpaberid või varaga tagatud kommertsväärtpaberid;
                        
                     
                           b)
                        
                        
                           väärtpaberistamise struktuuri liik: kas „M“ ühisusaldusfondi puhul, nagu on märgitud delegeeritud määruse (EL) 2020/1224 XIV lisa andmeväljal SESS9, või „S“ kõigi muude väärtpaberistamiste puhul;
                        
                     
                           c)
                        
                        
                           väärtpaberistamise riski ülekandmise meetod: kas „Y“ tegeliku müügi puhul, nagu on märgitud delegeeritud määruse (EL) 2020/1224 XII lisa andmeväljal IVSS11, või „Y“ sünteetilise väärtpaberistamise puhul, nagu on märgitud kõnealuse määruse XIV lisa andmeväljal SESV11, või „ABCP“ varaga tagatud kommertsväärtpaberite väärtpaberistamise puhul;
                        
                     
                           d)
                        
                        
                           väärtpaberistamise kirjekood;
                        
                     
                           e)
                        
                        
                           väärtpaberistamise aluspositsiooni liik;
                        
                     
                           f)
                        
                        
                           väärtpaberistamise aluspositsiooni käsitlev vormiosa;
                        
                     
                           g)
                        
                        
                           väärtpaberistamise investori aruannet käsitlev vormiosa;
                        
                     
                           h)
                        
                        
                           väärtpaberistamise siseteavet või olulist sündmust käsitlev vormiosa;
                        
                     
                           i)
                        
                        
                           tunnus:
                           
                                       i)
                                    
                                    
                                       kordumatu tunnus;
                                    
                                 
                                       ii)
                                    
                                    
                                       tehingu tunnus;
                                    
                                 
                                       iii)
                                    
                                    
                                       rahvusvaheline väärtpaberite identifitseerimisnumber;
                                    
                                 
                                       iv)
                                    
                                    
                                       uus või algne seeria/võlakirja tunnus;
                                    
                                 
                                       v)
                                    
                                    
                                       uus või algne aluspositsiooni tunnus;
                                    
                                 
                                       vi)
                                    
                                    
                                       uus või algne võlgniku tunnus;
                                    
                                 
                                       vii)
                                    
                                    
                                       algataja juriidilise isiku tunnus;
                                    
                                 
                                       viii)
                                    
                                    
                                       sponsori juriidilise isiku tunnus;
                                    
                                 
                                       ix)
                                    
                                    
                                       väärtpaberistamise eriotstarbelise ettevõtja juriidilise isiku tunnus;
                                    
                                 
                                       x)
                                    
                                    
                                       algse laenuandja juriidilise isiku tunnus;
                                    
                                 
                                       xi)
                                    
                                    
                                       kollateraliseeritud laenukohustuste halduri juriidilise isiku tunnus;
                                    
                                 
                     
                           j)
                        
                        
                           geograafilised andmed:
                           
                                       i)
                                    
                                    
                                       geograafiline piirkond;
                                    
                                 
                                       ii)
                                    
                                    
                                       kohaldatav õigus;
                                    
                                 
                     
                           k)
                        
                        
                           kuupäev ja kellaaeg:
                           
                                       i)
                                    
                                    
                                       teabeedastuse ajatempel;
                                    
                                 
                                       ii)
                                    
                                    
                                       andmete seisu kuupäev;
                                    
                                 
                                       iii)
                                    
                                    
                                       seeria/võlakirja emiteerimise kuupäev;
                                    
                                 
                                       iv)
                                    
                                    
                                       seeria/võlakirja õiguslik lõpptähtaeg;
                                    
                                 
                                       v)
                                    
                                    
                                       aluspositsiooni algatamise kuupäev;
                                    
                                 
                                       vi)
                                    
                                    
                                       aluspositsiooni lõppkuupäev;
                                    
                                 
                     
                           l)
                        
                        
                           valuuta:
                           
                                       i)
                                    
                                    
                                       seeria/võlakirja valuuta;
                                    
                                 
                                       ii)
                                    
                                    
                                       aluspositsiooni valuuta.
                                    
                                 
                     
            
               5.   Väärtpaberistamise registrid teevad XML-vormingus kättesaadavaks järgmise teabe:
               
                           a)
                        
                        
                           määruse (EL) 2017/2402 artikli 7 lõike 1 punktis a ja punktides d–g osutatud teave;
                        
                     
                           b)
                        
                        
                           teave, mille väärtpaberistamise registrid on vastavalt käesoleva määruse artiklitele 2 ja 4 koostanud, v.a artikli 4 lõike 3 alusel saadud kirjalikud kinnitused.
                        
                     
         
         
            Artikkel 7
            Andmete kogumise ja andmetele juurdepääsu standardid
            
               1.   Väärtpaberistamise registrid kasutavad elektroonilist allkirja ja andmete krüpteerimise protokolle, et saada aruandvatelt üksustelt või teistelt väärtpaberistamise registritelt andmeid ning edastada neid määruse (EL) 2017/2402 artikli 17 lõikes 1 osutatud üksustele.
            
            
               2.   Lõike 1 kohaldamiseks loovad ja säilitavad väärtpaberistamise registrid turvalise masinatevahelise liidese ning teevad selle liidese kättesaadavaks aruandvatele üksustele ja määruse (EL) 2017/2402 artikli 17 lõikes 1 osutatud üksustele. Selle liidese puhul kasutatakse SSH failiedastusprotokolli.
            
            
               3.   Väärtpaberistamise registrid kasutavad lõikes 2 osutatud liidese kaudu suhtlemiseks standardseid XML-sõnumeid ning teevad käesoleva määruse artikli 6 lõikes 5 sätestatud teabe kättesaadavaks määruse (EL) 2017/2402 artikli 17 lõikes 1 osutatud üksustele.
            
         
         
            Artikkel 8
            Andmete säilitamine
            
               1.   Väärtpaberistamise registrid säilitavad järgmise teabe:
               
                           a)
                        
                        
                           käesoleva määruse kohased kontrollid ja kõik muud väärtpaberistamise registri tehtud valideerimised;
                        
                     
                           b)
                        
                        
                           artikli 4 lõikes 3 osutatud kirjalikud kinnitused, mille väärtpaberistamise register on saanud;
                        
                     
                           c)
                        
                        
                           tulemused, mille väärtpaberistamise register on esitanud aruandvale üksusele vastavalt artikli 4 lõikele 6;
                        
                     
                           d)
                        
                        
                           aruandva üksuse esitatud selgitus selle kohta, miks esitatud teave on puudulik või ebajärjepidev või miks puudub artikli 4 lõikes 7 osutatud kirjalik kinnitus;
                        
                     
                           e)
                        
                        
                           andmelogis aruandva üksuse esitatud mis tahes paranduste või tühistamiste üksikasjad;
                        
                     
                           f)
                        
                        
                           muu käesoleva määruse kohaselt koostatud või esitatud teave.
                        
                     
            
               2.   Kõiki andmeid säilitatakse kümme aastat pärast selle väärtpaberistamise lõpetamist, mida need käsitlevad.
            
            
               3.   Lõike 1 punktis d osutatud andmelogi sisaldab väärtpaberistamise kordumatut tunnust, kirjekoodi, asjaomase teabeedastuse ajatemplit, muudatuste ajatemplit ja esitatud teabe muudatuste selget kirjeldust, sealhulgas kõnealuse teabe eelmist ja uut sisu.
            
         
         
            Artikkel 9
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 347, 28.12.2017, lk 35.
         
            (2)  Euroopa Parlamendi ja nõukogu 4. juuli 2012. aasta määrus (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta (ELT L 201, 27.7.2012, lk 1).
         
            (3)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
         
            (4)  Komisjoni 16. oktoobri 2019. aasta delegeeritud määrus 2020/1224, millega täiendatakse Euroopa Parlamendi ja nõukogu määrust (EL) 2017/2402 regulatiivsete tehniliste standarditega, milles määratakse kindlaks teave ja väärtpaberistamise üksikasjad, mille väärtpaberistamise tehingu algataja, sponsor ja väärtpaberistamise eriotstarbeline ettevõtja peavad esitama (vt käesoleva Euroopa Liidu Teataja lk 1).
         
            (5)  Komisjoni 29. oktoobri 2019. aasta rakendusmäärus (EL) 2020/1225, milles sätestatakse rakenduslikud tehnilised standardid, milles määratakse kindlaks väärtpaberistamise tehingu algataja, sponsori ja väärtpaberistamise eriotstarbelise ettevõtja esitatava teabe ja väärtpaberistamise üksikasjade vorming ja standardvormid (vt käesoleva Euroopa Liidu Teataja lk 217).
         
            (6)  Komisjoni 12. novembri 2019. aasta rakendusmäärus (EL) 2020/1227, milles sätestatakse rakenduslikud tehnilised standardid seoses standardväärtpaberistamise teate nõuetele vastava teabe esitamise vormidega (vt käesoleva Euroopa Liidu Teataja lk 315).
      
      
         
            LISA
            Andmete täielikkuse hindamise maatriks ja tagasilükkamise põhjuste kategooriad
            
               Tabel 1
            
            
               Andmete täielikkuse hindamise maatriks
            
            
                         
                     
                     
                         
                     
                     
                         
                     
                  
                         
                     
                     
                         
                     
                     
                        Sisend 1: nende andmeväljade protsent, kus märgiti „ND1“
                     
                  
                         
                     
                     
                         
                     
                     
                        Sisend 1 = 0 %
                     
                     
                        0 % < sisend 1 ≤ 10 %
                     
                     
                        10 % < sisend 1 ≤ 30 %
                     
                     
                        Sisend 1 > 30 %
                     
                  
                        Sisend 2: nende andmeväljade protsent, kus märgiti „ND2“, „ND3“ või „ND4-YYYY-MM-DD“
                     
                     
                        Sisend 2 = 0 %
                     
                     
                        A1
                     
                     
                        B1
                     
                     
                        C1
                     
                     
                        D1
                     
                  
                        0 % < sisend 2 ≤ 20 %
                     
                     
                        A2
                     
                     
                        B2
                     
                     
                        C2
                     
                     
                        D2
                     
                  
                        20 % < sisend 2 ≤ 40 %
                     
                     
                        A3
                     
                     
                        B3
                     
                     
                        C3
                     
                     
                        D3
                     
                  
                        Sisend 2 > 40 %
                     
                     
                        A4
                     
                     
                        B4
                     
                     
                        C4
                     
                     
                        D4
                     
                  
               
            
               Tabel 2
            
            
               Tagasilükkamise põhjuste kategooriad
            
            
                        
                           Tagasilükkamise põhjuste kategooriad
                        
                     
                     
                        
                           Põhjus
                        
                     
                  
                        Skeem
                     
                     
                        Teabeedastus lükati tagasi nõuetele mittevastava skeemi tõttu.
                     
                  
                        Loa olemasolu
                     
                     
                        Esitatud teave lükati tagasi, kuna aruandvale üksusele ei ole antud luba esitada andmeid algataja, sponsori või väärtpaberistamise eriotstarbelise ettevõtja nimel.
                     
                  
                        Loogilisus
                     
                     
                        Esitatud teave lükati tagasi, kuna kirjekood ei vasta delegeeritud määruse (EL) 2020/1224 I lisa tabeli 3 väärtustele.
                     
                  
                        Tegevus
                     
                     
                        Teabeedastus lükati tagasi, kuna see ei vasta ühele või mitmele sisu valideerimisele.
                     
                  
                        Representatiivsus
                     
                     
                        Esitatud teave on tagasi lükatud vastavalt artikli 4 lõikele 6.